12. ฐานะการเงินและผลการดำเนินงาน

12.1 ผู้สอบบัญชีและนโยบายบัญชีที่สำคัญ

12.1.1 ชื่อผู้สอบบัญชีที่ได้รับความเห็นชอบจากบริษัทคือ นายรุทร เชาวนะกวี
ผู้สอบบัญชีรับอนุญาตเลขทะเบียนที่ 3247 และ/หรือนายณรงค์ พันตาวงษ์ ผู้สอบบัญชีรับอนุญาต
เลขทะเบียนที่ 3315 บริษัท สำนักงาน เอินส์ท แอนด์ ยัง จำกัด (Ernst & Young) ชั้น 33
อาคารเลครัชดา 193/136-137 ถนนรัชดาภิเษกตัดใหม่ กรุงเทพมหานคร 10110 โทร.
264-0777, 661-9192

12.1.2 ตามที่ผู้สอบบัญชีได้แสดงความเห็นอย่างไม่มีเงื่อนไข
แต่ได้ให้ข้อสังเกตไว้ต่อผลของความไม่แน่นอนในเหตุการณ์ต่างๆในงบการเงินปี 2543 และ 2544
และไม่แสดงความเห็นต่องบการเงินในปี 2545 ต่อความไม่แน่นอนที่เกิดขึ้น โดยมีรายละเอียดดังนี้

 ตามที่กล่าวไว้ในหมายเหตุประกอบงบการเงินข้อ 19.1 และ 28 ในงบการเงินปี 2543 บริษัทฯ
และบริษัทย่อยได้ลงนามในสัญญาการปรับโครงสร้างหนี้กับสถาบันการเงินและได้บันทึกรายการปรับโครงสร้างหนี้ไว้ในบัญชีแล้วในระหว่างไตรมาสที่สี่ของปี
2543
อย่างไรก็ตามสัญญาปรับโครงสร้างหนี้ได้กำหนดให้บริษัทฯดำรงอัตราส่วนทางการเงินตามอัตราที่ระบุในสัญญาซึ่ง
ณ วันที่ 31 ธันวาคม 2543 บริษัทฯ
ไม่สามารถดำรงอัตราส่วนทางการเงินตามอัตราที่กำหนดไว้ในสัญญาดังกล่าวได้เนื่องจากการลดลงของมูลค่าเงินลงทุนในหลักทรัพย์เผื่อขาย
และการลดลงของค่าเงินบาทซึ่งมีผลทำให้เงินกู้ยืมที่เป็นเงินตราต่างประเทศสูงขึ้น อย่างไรก็ตาม
บริษัทฯ ได้รับการผ่อนผันจากสถาบันการเงินในเรื่องดังกล่าวแล้ว ณ 31 ธันวาคม 2544 บริษัทฯ
และบริษัทย่อยผิดนัดชำระหนี้ตามสัญญาปรับโครงสร้างหนี้ซึ่งถึงกำหนดชำระในเดือนธันวาคม 2544
เป็นจำนวน 4.0 ล้านเหรียญสหรัฐฯ และ 22.3 ล้านเหรียญสหรัฐฯ ตามลำดับ นอกจากนี้
บริษัทย่อยไม่สามารถขายหุ้นของบริษัทฯ ซึ่งบริษัทย่อยถืออยู่ตามที่ระบุในสัญญาปรับโครงสร้างหนี้ได้
บริษัทฯ และบริษัทย่อยได้ทำหนังสือขอผ่อนผันในเรื่องดังกล่าวกับสถาบันการเงินที่เกี่ยวข้อง
ซึ่งขณะนี้ยังไม่ได้รับคำตอบ หากบริษัทฯ
และบริษัทย่อยไม่ได้รับการผ่อนผันจากสถาบันการเงินตามที่ร้องขอแล้ว บริษัทฯ
และบริษัทย่อยอาจถูกสถาบันการเงินเรียกร้องให้ชำระหนี้เงินกู้ยืมทั้งหมดและต้องจ่ายชำระดอกเบี้ยด้วยอัตราดอกเบี้ยผิดนัดชำระและ
ณ 31 ธันวาคม 2545 บริษัทฯ
ได้ผิดนัดชำระหนี้ตามสัญญาปรับโครงสร้างหนี้ซึ่งถึงกำหนดชำระในเดือนธันวาคม 2544
และเดือนมิถุนายน 2545 จำนวน 4.0 ล้านเหรียญสหรัฐฯ และ 16.6 ล้านเหรียญสหรัฐฯ
ตามลำดับ อีกทั้งบริษัท จัสมิน อินเตอร์เนชั่นแนล โอเวอร์ซีส์ จำกัด (บริษัทย่อย)
ได้ผิดนัดชำระหนี้ตามสัญญาปรับโครงสร้างหนี้ซึ่งถึงกำหนดชำระในเดือนธันวาคม 2544 เป็นจำนวน
22.3 ล้านเหรียญสหรัฐฯ ด้วยเช่นกัน ในส่วนที่เกี่ยวกับฐานะการเงินและผลการดำเนินงาน
ตามที่ปรากฏในงบการเงินนี้ บริษัทฯ
และบริษัทย่อยมีผลขาดทุนจากการดำเนินงานเป็นจำนวนเงินประมาณ 1,618 ล้านบาท
มีผลขาดทุนเกินทุนจำนวนประมาณ 620 ล้านบาท
และมีหนี้สินหมุนเวียนสูงกว่าสินทรัพย์หมุนเวียนเป็นจำนวนเงินประมาณ 3,192 ล้านบาท
ปัจจัยดังกล่าวทำให้ บริษัทฯ และบริษัท จัสมิน อินเตอร์เนชั่นแนล โอเวอร์ซีส์ จำกัด
ต้องยื่นคำร้องต่อศาลล้มละลายกลางเพื่อขอฟื้นฟูกิจการ และเมื่อวันที่ 17 กันยายน 2545
ศาลได้มีคำสั่งให้บริษัทฯ และบริษัทย่อยฟื้นฟูกิจการโดยแต่งตั้งให้บริษัท แจ้งวัฒนะ แพลนเนอร์ จำกัด
และบริษัท ปากเกร็ด แพลนเนอร์ จำกัด เป็นผู้ทำแผน ซึ่งเมื่อวันที่ 27 มกราคม 2546 บริษัท
แจ้งวัฒนะ แพลนเนอร์ จำกัด ในฐานะผู้ทำแผนของบริษัทฯ
ได้จัดทำแผนฟื้นฟูเสร็จเรียบร้อยและได้เสนอแผนฟื้นฟูต่อเจ้าหนี้ของบริษัทฯ
ซึ่งขณะนี้อยู่ในระหว่างการพิจารณาของเจ้าหนี้ การที่บริษัทฯ
และบริษัทย่อยจะสามารถดำเนินธุรกิจอย่างต่อเนื่องได้จึงขึ้นอยู่กับความสำเร็จของแผนฟื้นฟูกิจการที่ผู้ทำแผนเสนอขอความเห็นชอบจากเจ้าหนี้
และความสามารถในการดำเนินธุรกิจในอนาคตของบริษัทฯ และบริษัทย่อย อย่างไรก็ตามบริษัทฯ
และบริษัทย่อยยังคงจัดทำงบการเงินตามหลักความดำรงอยู่ของกิจการโดยถือว่าการขายหรือเรียกคืนสินทรัพย์
และการจ่ายชำระหนี้สินจะเป็นไปตามปกติธุรกิจโดยปราศจากการถูกบังคับและไม่ได้รวมรายการปรับปรุงมูลค่าสินทรัพย์ในราคาที่อาจขายได้
และรายการปรับปรุงหนี้สินตามจำนวนเงินที่จะต้องจ่ายคืนและจัดประเภทใหม่ซึ่งอาจจำเป็น
ในกรณีที่บริษัทฯ และบริษัทย่อยไม่สามารถดำเนินธุรกิจต่อไปได้อย่างต่อเนื่อง

 ณ วันที่ 31 ธันวาคม 2543 บริษัทฯ
และบริษัทย่อยบางบริษัทมียอดหนี้ค้างรับชำระและเงินให้กู้ยืมเป็นจำนวนมากแก่บริษัทที่เกี่ยวข้องกันแห่งหนึ่งในประเทศไทย
ซึ่งยอดคงค้างของรายการดังกล่าวได้แสดงรวมอยู่ในรายการ “ลูกหนี้การค้ากิจการที่เกี่ยวข้องกัน”
“เงินให้กู้ยืมระยะสั้นและเงินทดรองแก่กิจการที่เกี่ยวข้องกัน” และ
“เงินให้กู้ยืมแก่กิจการที่เกี่ยวข้องกัน” ในงบดุลคิดเป็นจำนวนเงินประมาณ 2,271 ล้านบาท 406
ล้านบาท และ 594 ล้านบาท ตามลำดับ (2542 : จำนวนเงิน 2,279 ล้านบาท จำนวนเงิน 406
ล้านบาท และจำนวนเงิน 547 ล้านบาท ตามลำดับ) และเฉพาะของบริษัทฯ
มียอดลูกหนี้การค้าและเงินให้กู้ยืมแก่บริษัทดังกล่าวเป็นจำนวนเงินรวม 629 ล้านบาท (2542 :
จำนวนเงิน 574 ล้านบาท) บริษัทฯ
และบริษัทย่อยไม่ได้ตั้งสำรองเผื่อหนี้สงสัยจะสูญสำหรับหนี้ค้างชำระจากบริษัทที่เกี่ยวข้องกันดังกล่าวไว้ในบัญชี
เนื่องจากบริษัทดังกล่าวอยู่ในระหว่างการปรับโครงสร้างหนี้ โดยเมื่อวันที่ 27 ธันวาคม 2543
ศาลล้มละลายกลางมีคำสั่งเห็นชอบต่อแผนฟื้นฟูกิจการที่ผ่านการอนุมัติตามมติที่ประชุมของเจ้าหนี้
ซึ่งตามแผนดังกล่าวหนี้ในส่วนของบริษัทฯ
และบริษัทย่อยจะถูกแปลงเป็นหุ้นสามัญของบริษัทที่เกี่ยวข้องกันตามราคาตลาด
ซึ่งคาดว่าจะลงนามสัญญาปรับโครงสร้างหนี้กับเจ้าหนี้ภายในไตรมาสที่หนึ่งของปี 2544

 ตามที่กล่าวไว้ในหมายเหตุประกอบงบการเงินข้อ 16 ในงบการเงินปี 2543
และหมายเหตุประกอบงบการเงินข้อ 15 ในงบการเงินปี 2544
บริษัทย่อยแห่งหนึ่งมีเงินจ่ายล่วงหน้าค่าบริการจำนวนเงินประมาณ 309 ล้านบาท
ซึ่งได้แสดงไว้เป็นสินทรัพย์ในงบการเงินรวมสำหรับปี 2543 และปี 2544
บริษัทย่อยจะได้รับการชดเชยจำนวนดังกล่าวในรูปของส่วนลดจากการใช้บริการสื่อสัญญาณดาวเทียมภายในระยะเวลา
10 ปี
ทั้งนี้เงื่อนไขของการชดเชยจะขึ้นอยู่กับกระแสเงินสดรับสุทธิจากการดำเนินงานของบริษัทผู้ให้บริการสื่อสัญญาณดาวเทียม
(อดีตบริษัทร่วม)
ซึ่งคาดว่าจะมีการตกลงกันภายหลังจากการเปิดให้บริการอย่างเป็นทางการของโครงการโทรศัพท์เคลื่อนที่ผ่านดาวเทียมเอเซียส
บริษัทย่อยไม่ได้ตั้งสำรองเผื่อการด้อยค่าของสินทรัพย์
นอกจากนี้บริษัทย่อยอีกแห่งหนึ่งมีต้นทุนการก่อสร้างสถานีภาคพื้นดินสำหรับโครงการโทรศัพท์เคลื่อนที่ผ่านดาวเทียมเอเซียสคงเหลือ
ณ วันที่ 31 ธันวาคม 2543, 2544 และ 2545 เป็นจำนวนเงินสุทธิประมาณ 734 ล้านบาท 702
ล้านบาท และ 654 ล้านบาทตามลำดับ และบริษัทย่อยทั้งสองแห่งดังกล่าวมีเงินลงทุนในบริษัท ACeS
International Limited รวมจำนวน 867 ล้านบาท
ซึ่งบริษัทดังกล่าวเป็นเจ้าของดาวเทียมเอเซียส
บริษัทย่อยได้ตั้งสำรองเผื่อการด้อยค่าของสินทรัพย์ทั้งสองดังกล่าว
(ต้นทุนการก่อสร้างสถานีภาคพื้นดินสำหรับโครงการโทรศัพท์เคลื่อนที่ผ่านดาวเทียมเอเซียสและมีเงินลงทุนในบริษัท
ACeS International Limited) ไว้เป็นจำนวน 1,017 ล้านบาท
โดยพิจารณาจากกระแสเงินสดสุทธิที่ประมาณว่าจะได้รับจากกำไรจากการดำเนินงานตามประมาณการงบการเงิน
อย่างไรก็ตามความพอเพียงของสำรองเผื่อการด้อยค่านี้ขึ้นอยู่กับปริมาณการใช้สื่อสัญญาณดาวเทียมและความสำเร็จของการดำเนินโครงการโทรศัพท์เคลื่อนที่ผ่านดาวเทียมในอนาคต

 บริษัทย่อยแห่งหนึ่งซึ่งบริษัทฯ ได้ซื้อมาในเดือนพฤษภาคม 2543 มีอุปกรณ์สื่อสารที่ยังไม่ได้ติดตั้ง ณ
วันที่ 31 ธันวาคม 2543 และ 2544 คิดเป็นจำนวนเงินประมาณ 92.1 ล้านบาท และ 79
ล้านบาท ตามลำดับ ซึ่งค้างเป็นเวลานาน
บริษัทย่อยดังกล่าวไม่ได้ตั้งสำรองเผื่อการลดลงของมูลค่าอุปกรณ์
เนื่องจากผู้บริหารของบริษัทย่อยเชื่อว่าอุปกรณ์เหล่านั้นจะขายได้ในราคาไม่ต่ำกว่าต้นทุนหรือสามารถใช้ได้ทั้งหมดในอนาคต
นอกจากนี้ ณ วันที่ 31 ธันวาคม 2543 และ 2544
บริษัทย่อยดังกล่าวมียอดคงค้างรับชำระจากกรมไปรษณีย์โทรเลขเป็นจำนวนเงินประมาณ 27
ล้านบาท
ซึ่งเกี่ยวเนื่องกับภาษีมูลค่าเพิ่มของอุปกรณ์สื่อสารที่โอนให้แก่กรมไปรษณีย์โทรเลขภายใต้สัญญาสัมปทานที่บริษัทย่อยได้รับในเดือนสิงหาคม
2541
ซึ่งกรมไปรษณียโทรเลขและบริษัทย่อยมีความเห็นที่แตกต่างกันในแง่ผู้รับภาระในภาษีมูลค่าเพิ่มดังกล่าว
ขณะนี้ยังไม่ได้ข้อสรุป
บริษัทย่อยไม่ได้ตั้งสำรองเผื่อหนี้สงสัยจะสูญสำหรับหนี้ค้างชำระดังกล่าวไว้ในบัญชี
เนื่องจากบริษัทย่อยเชื่อว่าจะสามารถรับชำระหนี้ดังกล่าวได้ครบถ้วนในที่สุด

 ตามที่กล่าวไว้ในหมายเหตุประกอบงบการเงินข้อ 28.4 (ข) ในงบการเงินปี 2544
บริษัทย่อยแห่งหนึ่งมิได้บันทึกค่าธรรมเนียมการใช้บริการสื่อสัญญาณดาวเทียมขั้นต่ำจำนวน 4.2
ล้านเหรียญสหรัฐอเมริกา (เทียบเท่า 184.8 ล้านบาท) ไว้ในงบกำไรขาดทุนสำหรับปีสิ้นสุดวันที่
31 ธันวาคม 2544
เนื่องจากบริษัทผู้รับสิทธิในการให้บริการระบบโทรศัพท์เคลื่อนที่ผ่านดาวเทียมทุกรายรวมทั้งบริษัทย่อยดังกล่าวอยู่ในระหว่างการเจรจากับ
ACeS International Limited (ผู้เป็นเจ้าของดาวเทียมเอเซียส)
เพื่อขอยกเว้นการจ่ายค่าธรรมเนียมขั้นต่ำดังกล่าว
ซึ่งผู้บริหารของบริษัทย่อยเชื่อมั่นว่าจะได้รับการยกเว้นการจ่ายค่าธรรมเนียมขั้นต่ำดังกล่าว

12.1.2.1 ข้อชี้แจงของฝ่ายจัดการในกรณีข้อสังเกตของผู้สอบบัญชี

- จากการที่บริษัทฯ
และบริษัทย่อยผิดนัดชำระหนี้ตามสัญญาปรับโครงสร้างหนี้และยื่นคำร้องต่อศาลละลายกลางเพื่อขอฟื้นฟูกิจการนั้น
บริษัทฯ ขอเรียนให้ทราบดังนี้

- ณ ปัจจุบันนี้ศาลได้แต่งตั้งให้บริษัท แจ้งวัฒนะ แพลนเนอร์ จำกัด และบริษัท ปากเกร็ด
แพลนเนอร์ จำกัด เป็นผู้ทำแผน

- เมื่อวันที่ 27 มกราคม 2546 บริษัท แจ้งวัฒนะ แพลนเนอร์ จำกัด ในฐานะผู้ทำแผนของบริษัทฯ
ได้จัดทำแผนฟื้นฟูเสร็จเรียบร้อยและได้เสนอแผนฟื้นฟูต่อเจ้าหนี้ของบริษัทฯ ซึ่งในวันที่ 6 มีนาคม
2546 ศาลได้นัดเจ้าหนี้เพื่อลงคะแนนเสียงรับแผนฟื้นฟูกิจการของบริษัทฯ
และที่ประชุมเจ้าหนี้ได้มีมติพิเศษตามมาตรา 90/46 แห่งพระราชบัญญัติล้มละลาย พ.ศ. 2483
ยอมรับแผนฟื้นฟูกิจการดังกล่าว โดยมีมติเห็นชอบด้วยคะแนนเสียงข้างมากคิดเป็นร้อยละ 59.76
ซึ่งศาลล้มละลายกลางจะได้กำหนดวันนัดพิจารณาแผนฟื้นฟูกิจการดังกล่าวต่อไป

บริษัทฯ คาดว่าหากเป็นไปตามแผนที่ยื่น ฐานะการเงิน กระแสเงินสดและผลการดำเนินงานจะดีขึ้น
บริษัทฯ ประมาณการว่าจะสามารถออกจากแผนได้ภายในปี 2546

 จากประเด็น ณ วันที่ 31 ธันวาคม 2543
บริษัทฯและบริษัทย่อยบางบริษัทมียอดหนี้ค้างรับชำระและเงินให้กู้ยืมเป็นจำนวนมากแก่บริษัทที่เกี่ยวข้องกันแห่งหนึ่งในประเทศไทย
ซึ่งยอดคงค้างของรายการดังกล่าวได้แสดงรวมอยู่ในรายการ “ลูกหนี้การค้ากิจการที่เกี่ยวข้องกัน”
“เงินให้กู้ยืมระยะสั้นและเงินทดรองแก่กิจการที่เกี่ยวข้องกัน” และ
“เงินให้กู้ยืมแก่กิจการที่เกี่ยวข้องกัน” ในงบดุลคิดเป็นจำนวนเงินประมาณ 2,271 ล้านบาท 406
ล้านบาท และ 594 ล้านบาท ตามลำดับ (2542 : จำนวนเงิน 2,279 ล้านบาท จำนวนเงิน 406
ล้านบาท และจำนวนเงิน 547 ล้านบาท ตามลำดับ) และเฉพาะของบริษัทฯ
มียอดลูกหนี้การค้าและเงินให้กู้ยืมแก่บริษัทดังกล่าวเป็นจำนวนเงินรวม 629 ล้านบาท (2542 :
จำนวนเงิน 574 ล้านบาท) บริษัทฯ ขอเรียนให้ทราบดังนี้ ในปี 2544 บริษัทฯ
และบริษัทย่อยได้รับชำระหนี้ครบถ้วนแล้วโดยได้รับชำระเป็นหุ้นในบริษัทที่เกี่ยวข้องกันในราคา 4.85
บาทต่อหุ้น

 ในประเด็นการตั้งสำรองเผื่อการด้อยค่าของสินทรัพย์ของบริษัทย่อยแห่งหนึ่ง บริษัทฯ
ขอเรียนให้ทราบดังนี้

- เงินจ่ายล่วงหน้าค่าบริการจำนวนเงินประมาณ 309 ล้านบาท
ซึ่งได้แสดงไว้เป็นสินทรัพย์ในงบการเงินรวมสำหรับปี 2543 และปี 2544
บริษัทย่อยได้ตั้งสำรองเผื่อการด้อยค่าของสินทรัพย์ครบ 100% แล้ว

- ต้นทุนการก่อสร้างสถานีภาคพื้นดินสำหรับโครงการโทรศัพท์เคลื่อนที่ผ่านดาวเทียมเอเซียส
และเงินลงทุนในบริษัท ACeS International Limited (เจ้าของดาวเทียมเอเซียส)
มีรายละเอียดดังนี้

 บริษัท เอเซียส รีเยนแนล เซอร์วิส จำกัด (ARS)
ซึ่งเป็นเจ้าของต้นทุนการก่อสร้างสถานีภาคพื้นดินสำหรับโครงการโทรศัพท์เคลื่อนที่ผ่านดาวเทียมเอเซียส
ผู้ให้บริการระบบโทรศัพท์ผ่านดาวเทียมเอเซียส (ACeS : ASIA Cellular Satellite)
แต่เพียงผู้เดียวในประเทศไทย โดยได้รับสิทธิ์การให้บริการในฐานะเป็น National Service
Provider จาก ACeS International Limited (AIL)
ซึ่งเป็นบริษัทผู้ดำเนินการโครงข่ายดาวเทียมของเอเซียส
การให้บริการจะอยู่ในรูปแบบของโทรศัพท์เคลื่อนที่และโทรศัพท์บ้านที่ครอบคลุม 24
ประเทศในเอเซีย ทั้งบนภาคพื้นดินและในทะเล
ถูกออกแบบมาเพื่อเป็นระบบสื่อสารที่รองรับพื้นที่นอกเครือข่ายภาคพื้นดินอื่นๆ
โดยเฉพาะกลุ่มลูกค้าเป้าหมายหลักได้แก่เรือประมง เรือขนส่งทางทะเล
พื้นที่ซึ่งมีประชากรไม่หนาแน่นไม่คุ้มค่ากับการลงทุนเครือข่ายโทรคมนาคมอื่นๆ
ตลอดจนในประเทศที่ยังขาดแคลนระบบโทรคมนาคม เช่น ประเทศเพื่อนบ้านในกลุ่มอินโดจีนเป็นต้น
ณ ปัจจุบันนี้บริษัทฯ
มียอดขายเจริญเติบโตแบบก้าวกระโดดจะเห็นได้จากยอดรายได้ค่าขายสินค้าและค่าบริการในปี
2544 และ 2545 ซึ่งมีจำนวน 134 ล้านบาท และ 218 ล้านบาทตามลำดับ ตั้งแต่เปิดให้บริการ
บริษัทฯ ได้ดำเนินการติดต่อเจรจาทั้งทางด้านเทคนิคและพาณิชย์
เพื่อขยายโอกาสการบริการเข้าสู่ประเทศเพื่อนบ้าน
ซึ่งส่วนใหญ่ยังคงขาดแคลนบริการด้านโทรคมนาคมพื้นฐาน และมีความต้องการนำ ACeS
ไปให้บริการในพื้นที่ขาดแคลนทั้งในภาคธุรกิจและบริการเพื่อสาธารณะ เช่น ประเทศเวียดนาม
ประเทศมาเลเซีย ประเทศศรีลังกา ประเทศพม่า และประเทศลาว โดย บริษัทฯ
จะบรรลุข้อตกลงทั้งในปี 2546 และ 2547 บริษัทฯ
มีความมั่นใจว่ากระแสเงินสดสุทธิที่ประมาณว่าจะได้รับจากกำไรจากการดำเนินงานตามประมาณการงบการเงินจะเพียงพอต่อการตั้งสำรองเผื่อการด้อยค่าของสินทรัพย์
โดยมีสมมติฐานที่ใช้ในการประมาณการเติบโตของยอดรายได้ค่าบริการ 5 ปี จากปี 2546-2550
ที่อัตราถัวเฉลี่ยที่ 13 เปอร์เซ็นต์และรายได้เฉลี่ยต่อเลขหมายของทุกประเภทการบริการในปี 2546
ที่ 3,600 บาท และลดลง 5 เปอร์เซ็นต์ในแต่ละปี

นอกจากนี้ บริษัทคู่ค้าที่ตั้งอยู่ในอินโดนีเซียและฟิลิปปินส์ก็ยังมีผลประกอบการที่ดีส่งผลให้บริษัท ACeS
International Limited (เจ้าของดาวเทียมเอเซียส) น่าจะมีผลประกอบการดีขึ้นในอนาคต
บริษัทฯ เชื่อว่าราคาเงินทุนในบริษัท ACeS International Limited
ไม่น่าจะมีราคาต่ำกว่าที่ได้มีการตั้งสำรองเผื่อการด้อยค่าไปแล้ว

- จากกรณี บริษัทย่อยแห่งหนึ่งมีอุปกรณ์สื่อสารที่ยังไม่ได้ติดตั้ง ณ วันที่ 31 ธันวาคม 2544
คิดเป็นจำนวนเงินประมาณ 79 ล้านบาท (2543 : 92.1 ล้านบาท)
ซึ่งค้างเป็นเวลานานและบริษัทย่อยดังกล่าวมียอดคงค้างรับชำระจากกรมไปรษณีย์โทรเลขเป็นจำนวนเงินประมาณ
27 ล้านบาท
ซึ่งเกี่ยวเนื่องกับภาษีมูลค่าเพิ่มของอุปกรณ์สื่อสารที่โอนให้แก่กรมไปรษณีย์โทรเลขภายใต้สัญญาสัมปทานที่บริษัทย่อยได้รับ
บริษัทฯ ขอเรียนให้ทราบดังนี้ ณ
ปัจจุบันได้ตั้งสำรองเผื่อการลดลงของมูลค่าอุปกรณ์และได้ตั้งสำรองเผื่อหนี้สงสัยจะสูญสำหรับหนี้ค้างชำระดังกล่าวเพียงพอแล้ว

 ตามที่กล่าวไว้ในหมายเหตุประกอบงบการเงินข้อ 28.4 (ข) ในงบการเงินปี 2544
บริษัทย่อยแห่งหนึ่งมิได้บันทึกค่าธรรมเนียมการใช้บริการสื่อสัญญาณดาวเทียมขั้นต่ำจำนวน 4.2
ล้านเหรียญสหรัฐอเมริกา (เทียบเท่า 184.8 ล้านบาท) ไว้ในงบกำไรขาดทุนสำหรับปีสิ้นสุดวันที่
31 ธันวาคม 2544
เนื่องจากบริษัทผู้รับสิทธิในการให้บริการระบบโทรศัพท์เคลื่อนที่ผ่านดาวเทียมทุกรายรวมทั้งบริษัทย่อยดังกล่าวอยู่ในระหว่างการเจรจากับ
ACeS International Limited (ผู้เป็นเจ้าของดาวเทียมเอเซียส)
เพื่อขอยกเว้นการจ่ายค่าธรรมเนียมขั้นต่ำดังกล่าว
ซึ่งผู้บริหารของบริษัทย่อยเชื่อมั่นว่าจะได้รับการยกเว้นการจ่ายค่าธรรมเนียมขั้นต่ำดังกล่าว บริษัทฯ
ขอเรียนให้ทราบดังนี้ ณ
ปัจจุบันบริษัทย่อยแห่งหนึ่งได้บันทึกค่าธรรมเนียมการใช้บริการสื่อสัญญาณดาวเทียมขั้นต่ำครบถ้วนแล้ว

12.1.3 สรุปฐานะการเงินและผลการดำเนินงาน

12.1.3.1 ตารางสรุปงบดุล งบกำไรขาดทุน และงบกระแสเงินสด 3 ปีที่ผ่านมา สิ้นสุด ณ วันที่
31 ธันวาคม 2545

หน่วย : ล้านบาท

+-----------------------------------------+---------+--------+---------+
| รายการ                                  | งบกา    |        |         |
|                                         | รเงินรวม |        |         |
+-----------------------------------------+---------+--------+---------+
|                                         | 2545    | 2544   | 2543    |
+-----------------------------------------+---------+--------+---------+
| งบดุล                                    |         |        | (ปรับ    |
|                                         |         |        | ปรุงใหม่) |
+-----------------------------------------+---------+--------+---------+
| เงินสดและเงินฝากธนาคาร                    | 1       | 1,     | 2       |
|                                         | ,262.46 | 928.99 | ,765.16 |
+-----------------------------------------+---------+--------+---------+
| ลูกหนี้การค้า                               | 940.01  | 767.10 | 3       |
|                                         |         |        | ,338.50 |
+-----------------------------------------+---------+--------+---------+
| สินค้าคงเหลือ                              | 177.30  | 241.52 | 316.78  |
+-----------------------------------------+---------+--------+---------+
| สินทรัพย์หมุนเวียน                           | 3       | 4,     | 8       |
|                                         | ,743.81 | 247.63 | ,111.69 |
+-----------------------------------------+---------+--------+---------+
| เงินลงทุนและเงินให้กู้ยืม                      | 4       | 5,     | 2       |
|                                         | ,748.33 | 347.46 | ,969.78 |
+-----------------------------------------+---------+--------+---------+
| ที่ดิน อาคาร และอุปกรณ์                      | 2       | 3,     | 4       |
|                                         | ,778.97 | 566.93 | ,098.50 |
+-----------------------------------------+---------+--------+---------+
| สินทรัพย์อื่น                                | 3       | 4,     | 4       |
|                                         | ,440.72 | 135.78 | ,514.27 |
+-----------------------------------------+---------+--------+---------+
| สินทรัพย์รวม                               | 15      | 18,    | 19      |
|                                         | ,636.33 | 110.51 | ,694.26 |
+-----------------------------------------+---------+--------+---------+
| เงินเบิกเกินบัญชีและเงินกู้ยืมจากสถาบันการเงิน     | 209.97  | 125.72 | 225.70  |
+-----------------------------------------+---------+--------+---------+
| เจ้าหนี้การค้า                              | 681.21  | 469.28 | 1       |
|                                         |         |        | ,058.99 |
+-----------------------------------------+---------+--------+---------+
| หนี้สินหมุนเวียน                             | 6       | 5,     | 4       |
|                                         | ,935.71 | 907.54 | ,582.53 |
+-----------------------------------------+---------+--------+---------+
| เงินกู้ยืมระยะยาว                           | 9       | 11,    | 14      |
|                                         | ,179.26 | 076.38 | ,721.51 |
+-----------------------------------------+---------+--------+---------+
| หนี้สินรวม                                 | 16      | 17,    | 19      |
|                                         | ,128.80 | 008.78 | ,382.45 |
+-----------------------------------------+---------+--------+---------+
| ทุนจดทะเบียน                              | 12      | 12,    | 12      |
|                                         | ,672.00 | 672.00 | ,672.00 |
+-----------------------------------------+---------+--------+---------+
| ทุนที่ออกและเรียกชำระแล้ว                    | 4       | 4,     | 4       |
|                                         | ,745.51 | 745.36 | ,475.97 |
+-----------------------------------------+---------+--------+---------+
| กำไร (ขาดทุน) สะสม                       | (8,     | (7,3   | (8,     |
|                                         | 997.88) | 79.60) | 056.37) |
+-----------------------------------------+---------+--------+---------+
| รวมส่วนของผู้ถือหุ้น                          | (       | 1,     | 311.81  |
|                                         | 492.46) | 101.73 |         |
+-----------------------------------------+---------+--------+---------+
| งบกำไรขาดทุน                             |         |        |         |
+-----------------------------------------+---------+--------+---------+
| รายได้จากการขาย                          | 4       | 4,     | 4       |
|                                         | ,672.30 | 176.77 | ,469.42 |
+-----------------------------------------+---------+--------+---------+
| รายได้รวม                                | 6       | 5,     | 4       |
|                                         | ,529.19 | 184.14 | ,869.55 |
+-----------------------------------------+---------+--------+---------+
| ต้นทุนขาย                                 | 2       | 2,     | 2       |
|                                         | ,689.89 | 229.66 | ,400.56 |
+-----------------------------------------+---------+--------+---------+
| ค่าใช้จ่ายในการขายและบริหาร                 | 594.04  | 608.41 | 638.43  |
+-----------------------------------------+---------+--------+---------+
| รวมค่าใช้จ่าย                              | 8       | 4,     | 6       |
|                                         | ,034.33 | 360.84 | ,382.30 |
+-----------------------------------------+---------+--------+---------+
| กำไร (ขาดทุน) สุทธิ                        | (1,     | 676.76 | (1,     |
|                                         | 618.26) |        | 665.38) |
+-----------------------------------------+---------+--------+---------+
| งบกระแสเงินสด                            |         |        |         |
+-----------------------------------------+---------+--------+---------+
| เงินสดสุทธิได้มาจาก (ใช้ไปใน) กิจกรรมดำเนินงาน | 1       | 1,     | 2       |
|                                         | ,673.72 | 168.46 | ,490.67 |
+-----------------------------------------+---------+--------+---------+
| เงินสดสุทธิได้มาจาก (ใช้ไปใน) กิจกรรมลงทุน     | (       | 215.31 | (1,     |
|                                         | 318.94) |        | 409.03) |
+-----------------------------------------+---------+--------+---------+
| เงินสดสุทธิได้มาจาก (ใช้ไปใน) กิจกรรมจัดหาเงิน  | (2,     | (1,4   | (2,     |
|                                         | 022.53) | 50.15) | 490.37) |
+-----------------------------------------+---------+--------+---------+
| เงินสดและรายการเทียบเท่าเงินสดเพิ่มขึ้น (ลดลง)  | (       | (      | (1,     |
| สุทธิ                                     | 666.53) | 67.26) | 412.88) |
+-----------------------------------------+---------+--------+---------+

หมายเหตุ : รายได้อื่นๆ ได้แก่ ค่าจัดการรับ, ดอกเบี้ยรับ, กำไรจากอัตราแลกเปลี่ยน
และกำไรจากการขายเงินลงทุน

12.1.3.2 ตารางสรุปอัตราส่วนทางการเงินที่สำคัญ

+--------------------------------+------+---------+---------+---------+
| รายการ                         |      | งบกา    |         |         |
|                                |      | รเงินรวม |         |         |
+--------------------------------+------+---------+---------+---------+
|                                |      | 2545    | 2544    | 2543    |
+--------------------------------+------+---------+---------+---------+
| Liquidity Ratio                |      |         |         |         |
+--------------------------------+------+---------+---------+---------+
| อัตราส่วนสภาพคล่อง                | (    | 0.54    | 0.72    | 1.77    |
|                                | เท่า) |         |         |         |
+--------------------------------+------+---------+---------+---------+
| อัตราส่วนสภาพคล่องหมุนเร็ว          | (    | 0.42    | 0.57    | 1.45    |
|                                | เท่า) |         |         |         |
+--------------------------------+------+---------+---------+---------+
| อัตราส่วนสภาพคล่องกระแสเงินสด      | (    | 0.26    | 0.22    | 0.35    |
|                                | เท่า) |         |         |         |
+--------------------------------+------+---------+---------+---------+
| อัตราส่วนหมุนเวียนลูกหนี้การค้า        | (    | 4.93    | 1.94    | 1.16    |
|                                | เท่า) |         |         |         |
+--------------------------------+------+---------+---------+---------+
| ระยะเวลาเก็บหนี้เฉลี่ย              | (วัน) | 73.00   | 185.00  | 310.00  |
+--------------------------------+------+---------+---------+---------+
| อัตราส่วนหมุนเวียนเจ้าหนี้            | (    | 4.68    | 2.92    | 1.75    |
|                                | เท่า) |         |         |         |
+--------------------------------+------+---------+---------+---------+
| ระยะเวลาชำระหนี้                 | (วัน) | 77.00   | 123.00  | 206.00  |
+--------------------------------+------+---------+---------+---------+
| อัตราส่วนหมุนเวียนสินค้าคงเหลือ       | (    | 12.85   | 7.99    | 5.36    |
|                                | เท่า) |         |         |         |
+--------------------------------+------+---------+---------+---------+
| ระยะเวลาขายสินค้าเฉลี่ย            | (วัน) | 28.00   | 45.00   | 67.00   |
+--------------------------------+------+---------+---------+---------+
| Cash Cycle                     | (วัน) | 24.00   | 107.00  | 172.00  |
+--------------------------------+------+---------+---------+---------+
| Profitability Ratio            |      |         |         |         |
+--------------------------------+------+---------+---------+---------+
| อัตรากำไรขั้นต้น                   | %    | 42.43   | 46.62   | 46.29   |
+--------------------------------+------+---------+---------+---------+
| อัตรากำไรจากการดำเนินงาน         | %    | 5.78    | (0.47)  | 0.39    |
+--------------------------------+------+---------+---------+---------+
| อัตรากำไรอื่น                     | %    | 28.44   | 19.43   | 8.22    |
+--------------------------------+------+---------+---------+---------+
| อัตราเงินสดต่อการทำกำไร           | %    | 619.69  | (5,     | 14      |
|                                |      |         | 930.51) | ,365.15 |
+--------------------------------+------+---------+---------+---------+
| อัตรากำไรสุทธิ                    | %    | (24.79) | 13.05   | (34.20) |
+--------------------------------+------+---------+---------+---------+
| อัตราผลตอบแทนผู้ถือหุ้น              | %    | (       | 95.75   | (92.83) |
|                                |      | 531.22) |         |         |
+--------------------------------+------+---------+---------+---------+
| Efficiency Ratio               |      |         |         |         |
+--------------------------------+------+---------+---------+---------+
| อัตราผลตอบแทนจากสินทรัพย์          | %    | (9.59)  | 3.58    | (7.45)  |
+--------------------------------+------+---------+---------+---------+
| อัตราผลตอบแทนจากสินทรัพย์ถาวร      | %    | (17.77) | 45.21   | (17.19) |
+--------------------------------+------+---------+---------+---------+
| อัตราการหมุนของสินทรัพย์            | (    | 0.39    | 0.27    | 0.22    |
|                                | เท่า) |         |         |         |
+--------------------------------+------+---------+---------+---------+
| Financial Policy Ratio         |      |         |         |         |
+--------------------------------+------+---------+---------+---------+
| อัตราส่วนหนี้สินต่อส่วนของผู้ถือหุ้น       | (    | (32.75) | 15.44   | 62.16   |
|                                | เท่า) |         |         |         |
+--------------------------------+------+---------+---------+---------+
| อัตราส่วนความสามารถชำระดอกเบี้ย    | (    | 2.62    | 1.97    | 2.86    |
|                                | เท่า) |         |         |         |
+--------------------------------+------+---------+---------+---------+
| อัตราส่วนความสามารถชำระภาระผูกพัน  | (    | 0.71    | 0.64    | 0.60    |
|                                | เท่า) |         |         |         |
+--------------------------------+------+---------+---------+---------+
| อัตราการจ่ายเงินปันผล              | %    | 0.00    | 0.00    | -       |
+--------------------------------+------+---------+---------+---------+
| % Growth Ratio                 |      |         |         |         |
+--------------------------------+------+---------+---------+---------+
| สินทรัพย์รวม                      | %    | (13.66) | (8.04)  | (21.28) |
+--------------------------------+------+---------+---------+---------+
| หนี้สินรวม                        | %    | (5.17)  | (12.25) | (10.86) |
+--------------------------------+------+---------+---------+---------+
| รายได้จากการขายหรือบริการ         | %    | 11.86   | (6.55)  | (33.45) |
+--------------------------------+------+---------+---------+---------+
| ค่าใช้จ่ายดำเนินงาน                | %    | (2.36)  | (1.88)  | (0.92)  |
+--------------------------------+------+---------+---------+---------+
| กำไรสุทธิ                        | %    | (       | (       | (36.15) |
|                                |      | 339.12) | 140.54) |         |
+--------------------------------+------+---------+---------+---------+

12.1.4 ยอดหนี้คงค้างในการออกตั๋วเงินหรือหุ้นกู้ในครั้งก่อน

บริษัท จัสมิน ซับมารีน เทเลคอมมิวนิเคชั่นส์ จำกัด

+-------------------+---+-----------------------------------------------+
| ประเภทหุ้นกู้         | : | หุ้นกู้มีหลักประกัน                                  |
+-------------------+---+-----------------------------------------------+
| มูลค่าหุ้นกู้           | : | 180 ล้านเหรียญสหรัฐ (ณ วันที่ 31 ธันวาคม 2545        |
|                   |   | คงเหลือจำนวน 132 ล้านเหรียญสหรัฐ)                 |
+-------------------+---+-----------------------------------------------+
| อายุหุ้นกู้            | : | 14 ปี                                          |
+-------------------+---+-----------------------------------------------+
| อัตราดอกเบี้ย        | : | ร้อยละ 8.483 ต่อปี                               |
+-------------------+---+-----------------------------------------------+
| กำหนดชำระคืน       | : | ทุกครึ่งปีตั้งแต่ปี 2540 ถึงปี 2554                     |
+-------------------+---+-----------------------------------------------+
| หลักประกัน          | : | 1) สิทธิ และประโยชน์ตามสัญญาสัมปทานของ บริษัท จัสมิน   |
|                   |   | ซับมารีน เทเลคอมมิวนิเคชั่นส์ จำกัด และบริษัท ไทย       |
|                   |   | ลองดิสแทนส์ เทเลคอม มิวนิเคชั่นส์ จำกัด               |
|                   |   |                                               |
|                   |   | 2) เงินฝากกับสถาบันการเงินในต่างประเทศ จำนวน 13.5  |
|                   |   | ล้านเหรียญสหรัฐอเมริกา                            |
|                   |   | ซึ่งมีข้อจำกัดในการใช้ตามเงื่อนไขของหุ้นกู้มีหลักประกัน      |
|                   |   | (Senior Secured notes)                        |
|                   |   |                                               |
|                   |   | 3) หุ้นสามัญในบริษัท ไทย ลองดิสแทนส์ เทเลคอมมิวนิเคชั่นส์ |
|                   |   | จำกัด                                          |
|                   |   |                                               |
|                   |   | 4) เรือของบริษัท จัสมิน ซับมารีน เทเลคอมมิวนิเคชั่นส์     |
|                   |   | จำกัด                                          |
|                   |   |                                               |
|                   |   | 5) หนังสือค้ำประกันของบริษัท ไทย ลองดิสแทนส์          |
|                   |   |                                               |
|                   |   | เทเลคอมมิวนิเคชั่นส์ จำกัด                          |
+-------------------+---+-----------------------------------------------+
| สิทธิไถ่ถอนก่อน       | : | บริษัทสามารถไถ่ถอนหุ้นกู้ทั้งหมดหรือบางส่วนได้            |
|                   |   | โดยจะต้องไถ่ถอนที่ราคาร้อยละ 100                   |
| ครบกำหนด          |   | ของยอดเงินต้นที่เหลือบวกกับ Premium (Make-whole     |
| (Optional         |   | Premium)                                      |
|                   |   |                                               |
| Redemption)       |   |                                               |
+-------------------+---+-----------------------------------------------+
| มูล                | : | ประมาณ 153 ล้านเหรียญสหรัฐอเมริกา (หรือประมาณ      |
| ค่าหุ้นกู้ที่ยังไม่ได้ไถ่ถอน |   | 4,531.41 ล้านบาท)                              |
+-------------------+---+-----------------------------------------------+
| การจัดอันดับความน่า   | : | Baa1 (ได้รับการจัดอันดับความน่าเชื่อถือจากสถาบันมูดี้ส์)    |
|                   |   | ปัจจุบันอันดับความน่าเชื่อถืออยู่ที่ระดับ Ba 3              |
| เชื่อถือ             |   |                                               |
+-------------------+---+-----------------------------------------------+

บริษัท อคิวเมนท์ จำกัด

+--------------------+---+-----------------------------------------------+
| ประเภทหุ้นกู้          | : | หุ้นกู้ไม่ด้อยสิทธิชนิดมีหลักประกัน                       |
+--------------------+---+-----------------------------------------------+
| มูลค่าหุ้นกู้            | : | 3,500 ล้านบาท (ณ วันที่ 31 ธันวาคม 2545            |
|                    |   | คงเหลือจำนวน 1,570 ล้านบาท)                     |
+--------------------+---+-----------------------------------------------+
| อายุหุ้นกู้             | : | 5 ปี                                           |
+--------------------+---+-----------------------------------------------+
| อัตราดอกเบี้ย         | : | ร้อยละ 8.125 ต่อปี                               |
+--------------------+---+-----------------------------------------------+
| กำหนดชำระคืน        | : | ทุกครึ่งปีตั้งแต่ปี 2543 ถึงปี 2547                     |
+--------------------+---+-----------------------------------------------+
| หลักประกัน           | : | 1)                                            |
|                    |   | สิท                                            |
|                    |   | ธิเรียกร้องในการรับเงินจากองค์การโทรศัพท์แห่งประเทศไทย |
|                    |   | ภายใ                                          |
|                    |   | ต้โครงการโทรศัพท์สาธารณะทางไกลชนบทด้วยระบบดาวเทียม |
|                    |   |                                               |
|                    |   | 2) จำนำบัญชีเงินฝากประเภทออมทรัพย์ของ บริษัท อคิวเมนท์ |
|                    |   | จำกัด จำนวน 215.0 ล้านบาท                       |
|                    |   |                                               |
|                    |   | 3)                                            |
|                    |   | จำน                                           |
|                    |   | ำบัญชีเงินฝากประจำและเงินลงทุนในตั๋วสัญญาใช้เงินของบริษัท |
|                    |   | อคิวเมนท์ จำกัด รวมจำนวนประมาณ 99.3 ล้านบาท       |
+--------------------+---+-----------------------------------------------+
| ส                  | : | - ไม่มี -                                       |
| ิทธิไถ่ถอนก่อนครบกำหนด |   |                                               |
| (Optional          |   |                                               |
| Redemption)        |   |                                               |
+--------------------+---+-----------------------------------------------+
| ม                  | : | ประมาณ 2,906 ล้านบาท                           |
| ูลค่าหุ้นกู้ที่ยังไม่ได้ไถ่ถอน |   |                                               |
+--------------------+---+-----------------------------------------------+

12.2 คำอธิบายและการวิเคราะห์ของฝ่ายจัดการ

ในภาพรวมของปี 2545 ที่ผ่านมา พนักงานและผู้บริหารของกลุ่มบริษัทจัสมินฯ
ได้พยายามทุ่มเทสติปัญญาและความสามารถต่างๆ ที่จะทำให้กลุ่มบริษัทเจริญเติบโตไป
ทั้งในการสร้างช่องทางการขยายงานใหม่ๆ การแก้ไขโครงสร้างทางการเงินของกลุ่มบริษัท
โดยเมื่อกลางเดือนสิงหาคม 2545 บริษัทฯ
และบริษัทย่อยแห่งหนึ่งได้ยื่นคำร้องขอฟื้นฟูกิจการต่อศาลล้มละลายกลางเพื่อฟื้นฟูกิจการและศาลล้มละลายกลางได้มีคำสั่งให้ฟื้นฟูกิจการเมื่อวันที่
17 กันยายน 2545 ซึ่งขณะนี้กำลังอยู่ในขั้นตอนดำเนินการ

12.2.1 ฐานะการเงิน (พิจารณาจากงบการเงินที่ผ่านการตรวจสอบจากผู้สอบบัญชี ณ วันที่ 14
กุมภาพันธ์ 2546)

 สินทรัพย์ 

 ณ 31 ธันวาคม 2545 สินทรัพย์รวมของบริษัทฯ และบริษัทย่อยมีจำนวน 15,636 ล้านบาท ประกอบด้วยสินทรัพย์หมุนเวียน 3,743 ล้านบาท คิดเป็นร้อยละ 24 และสินทรัพย์ไม่หมุนเวียน 11,893 ล้านบาท คิดเป็นร้อยละ 76 โดยสินทรัพย์รวมลดลงจากปี 2544 จำนวน 2,474 ล้านบาท หรือคิดเป็นร้อยละ 14 โดยสาเหตุหลักมาจากเงินสดและรายการเทียบเท่าเงินสดของบริษัทฯ และบริษัทย่อยลดลง จำนวน 666 ล้านบาท ซึ่งเกิดจากการที่บริษัทย่อยสองแห่งได้นำเงินไปลงทุนซื้อหนี้สินระยะยาวของบริษัทคืนบางส่วน การบันทึกสำรองเผื่อการด้อยค่าของสินทรัพย์ไม่หมุนเวียน 1,350 ล้านบาท และคิดค่าเสื่อมราคาของอาคารและอุปกรณ์ และตัดจ่ายของต้นทุนโครงการรอตัดจ่ายจำนวน 1,065 ล้านบาท 

 หนี้สิน 

 ณ 31 ธันวาคม 2545 หนี้สินรวมของบริษัทฯ และบริษัทย่อยมีจำนวน 16,128 ล้านบาท ลดลงจากปี 2544 จำนวน 880 ล้านบาท หรือคิดเป็นร้อยละ 5 อันเป็นผลมาจากที่บริษัทย่อยสองแห่งได้นำเงินไปลงทุนซื้อหนี้สินระยะยาวของบริษัทคืนบางส่วน ทำให้หนี้สินระยะยาวในภาพรวมลดลง ถึงแม้จะมีการยกเลิกการป้องกันความเสี่ยงจากอัตราแลกเปลี่ยนทางการเงินของเงินกู้ยืมระยะยาวในส่วน 132 ล้านเหรียญสหรัฐ ก็ตาม

 

 โครงสร้างเงินทุนและส่วนของผู้ถือหุ้น

 ณ สิ้นปี 2545 และ 2544 บริษัทฯ มีอัตราส่วนหนี้สินต่อส่วนของผู้ถือหุ้นเท่ากับ (32.75) และ 15.44 เท่า ตามลำดับ โดยในปี 2545 ส่วนของผู้ถือหุ้นมีจำนวน (492) ล้านบาท ลดลง 1,593 ล้านบาท โดยมีสาเหตุจากผลขาดทุนจากการดำเนินงานในปี 2545 เท่ากับ 1,618 ล้านบาท 

12.2.2 ผลการดำเนินงาน

 ในปี 2545 กลุ่มบริษัท จัสมินฯ มีผลขาดทุนสุทธิ 1,618 ล้านบาท ลดลงจากปีที่แล้วที่มีกำไร 677 ล้านบาท เป็นจำนวน 2,294 ล้านบาท ซึ่งมาจากผลการดำเนินงานของแต่ละบริษัทดังนี้

หน่วย : ล้านบาท

  ----------------------------------------------- ----------- -----------
                                                  2545        2544

  บริษัท จัสมิน อินเตอร์เนชั่นแนล จำกัด (มหาชน)            1,033       150

  บริษัท จัสมิน เทเลคอม ซิสเต็มส์ จำกัด                   67          224

  บริษัท ที.เจ.พี เอ็นจิเนียริ่ง จำกัด                      (14)        173

  บริษัท สยามเทลเทคคอมพิวเตอร์ จำกัด                   (73)        77

  บริษัท จัสมิน สมาร์ทช็อป จำกัด                         -           (3)

  บริษัท อคิวเมนท์ จำกัด                               271         277

  บริษัท จัสมิน ซับมารีน เทเลคอมมิวนิเคชั่นส์ จำกัด           (1,414)     249

  บริษัท จัสมิน อินเตอร์เนชั่นแนล โอเวอร์ซีส์ จำกัด           (1,534)     (346)

  บริษัท ทีทีแอนด์ที จำกัด (มหาชน)                       176         (98)

  อื่นๆ                                             (130)       (26)

  รวม                                             (1,618)     677
  ----------------------------------------------- ----------- -----------

 โครงสร้างรายได้

ในปี 2545 บริษัทฯ และบริษัทย่อย มีรายได้รวมจำนวน 6,529 ล้านบาท เพิ่มขึ้นจากปี 2544
จำนวน 1,345 ล้านบาท หรือคิดเป็นร้อยละ 26
รายได้รวมดังกล่าวประกอบด้วยรายได้จากการขายและบริการจำนวน 4,672 ล้านบาท
หรือคิดเป็นร้อยละ 72 ของรายได้รวม และรายได้อื่นจำนวน 1,857 ล้านบาท หรือคิดเป็นร้อยละ
28 ของรายได้รวม

รายได้จากการขายและบริการปี 2545 จำนวน 4,672 ล้านบาท จำแนกตามสายธุรกิจ
และแต่ละบริษัทได้ดังนี้

หน่วย : ล้านบาท

  ---------------------------------------------------- --------- ---------
                                                       2545      2544

  สายธุรกิจด้านการให้บริการระบบโทรคมนาคมต่างๆ                          

  บริษัท จัสมิน ซับมารีน เทเลคอมมิวนิเคชั่นส์ จำกัด                1,073     1,077

  บริษัท ไทย ลองดิสแทนส์ เทเลคอมมิวนิเคชั่นส์ จำกัด              341       257

  บริษัท อคิวเมนท์ จำกัด                                    1,751     1,829

  บริษัท คอมพิวเนท คอร์ปอเรชั่น จำกัด                         97        112

  บริษัท เอเซียส รีเยนแนล เซอร์วิส จำกัด                      196       135

  บริษัท สมาร์ท ไฮเวย์ จำกัด                                60        44

  รวม                                                  3,518     3,454

  สายธุรกิจด้านการออกแบบงานวิศวกรรม ติดตั้งอุปกรณ์โทรคมนาคม               

  และระบบคอมพิวเตอร์ รวมทั้งการจัดจำหน่าย                              

  บริษัท จัสมิน อินเตอร์เนชั่นแนล จำกัด (มหาชน)                 96        19

  บริษัท จัสมิน เทเลคอม ซิสเต็มส์ จำกัด                        637       387

  บริษัท สยามเทลเทคคอมพิวเตอร์ จำกัด                        74        43

  บริษัท ที.เจ.พี เอ็นจิเนียริ่ง จำกัด                           81        34

  บริษัท จัสมิน สมาร์ทช็อป จำกัด                              128       128

  รวม                                                  1,016     611

  สายธุรกิจบริการด้านอินเตอร์เน็ต                                       

  บริษัท จัสมิน อินเตอร์เนต จำกัด                             138       112

  บริษัท จัสมิน ไซเบอร์ เวอร์ค จำกัด                          -         -

  รวม                                                  138       112

  สายธุรกิจอื่นๆ                                                     

  บริษัท จัสมิน อินเตอร์เนชั่นแนล โอเวอร์ซีส์ จำกัด                -         -

  บริษัท โมไบล์ คอมมิวนิเคชั่น เซอร์วิสเสส จำกัด                 -         -

  รวม                                                  -         -

  รวมทั้งสิ้น                                              4,672     4,177
  ---------------------------------------------------- --------- ---------

จะเห็นได้ว่ารายได้จากการขายและบริการเพิ่มขึ้นจากปี 2544 จำนวน 495 ล้านบาท
หรือคิดเป็นร้อยละ 12 ซึ่งมีสาเหตุหลักมาจากรายได้ในสายธุรกิจด้านการออกแบบงานวิศวกรรม
ติดตั้งอุปกรณ์โทรคมนาคม และระบบคอมพิวเตอร์
รวมทั้งการจัดจำหน่ายเพิ่มขึ้นโดยเป็นผลจากรายได้จากการออกแบบและติดตั้งระบบอาณัติสัญญาณและโทรคมนาคมตามโครงการก่อสร้างทางรถไฟคู่ขนานของการรถไฟแห่งประเทศไทย,
รายได้จาก Turn Key Project ซึ่งได้ขายอุปกรณ์เพิ่มเติมให้แก่ บริษัท ทศท คอร์ปอเรชั่น จำกัด
(มหาชน) ในโครงการต่างๆ เช่น TOT-345 การขายอุปกรณ์ JNA เป็นต้น

ส่วนรายได้อื่นจำนวน 1,857 ล้านบาท
ส่วนหนึ่งประกอบด้วยรายได้จากผลต่างจากการลงทุนในตราสารหนี้ของบริษัทย่อยจำนวน 1,593
ล้านบาท และส่วนแบ่งกำไรจากการลงทุนในบริษัทร่วมจำนวน 135 ล้านบาท

 ต้นทุนขายและบริการ

ในปี 2545 บริษัทฯ และบริษัทย่อยมีต้นทุนขายและบริการจำนวน 2,689 ล้านบาท เพิ่มขึ้นจากปี
2544 จำนวน 460 ล้านบาท หรือคิดเป็นร้อยละ 20
โดยเป็นผลมาจากรายได้จากการขายและบริการเพิ่มขึ้น
โดยเฉพาะรายได้ในสายธุรกิจด้านการออกแบบงานวิศวกรรม ติดตั้งอุปกรณ์โทรคมนาคม
และระบบคอมพิวเตอร์รวมทั้งการจัดจำหน่าย

 ค่าใช้จ่ายขายและบริหารและค่าใช้จ่ายอื่น

ในปี 2545 บริษัทฯ และบริษัทย่อยมีค่าใช้จ่ายขายและบริหารจำนวน 695 ล้านบาท เพิ่มขึ้นจากปี
2544 จำนวน 18 ล้านบาท หรือคิดเป็นร้อยละ 3 เนื่องจากบริษัทฯ
และบริษัทย่อยมีการตั้งสำรองค่าเผื่อหนี้สงสัยจะสูญจำนวน 37 ล้านบาท
เพื่อให้ถูกต้องและครบถ้วนตามมาตรฐานการบัญชี

 ดอกเบี้ยจ่าย

 ในปี 2545 บริษัทฯ และบริษัทย่อยมีดอกเบี้ยจ่ายจำนวน 1,118 ล้านบาท ลดลง 240 ล้านบาท หรือคิดเป็นร้อยละ 17 เป็นผลมาจากจำนวนเงินต้นและอัตราดอกเบี้ยของหนี้สินลดลง

ขาดทุนจากการแปลงค่าเงินกู้ยืมต่างประเทศและเบี้ยปรับจากการยกเลิกสัญญาแลกเปลี่ยนสกุลเงิน

ในปี 2545 บริษัทฯ
และบริษัทย่อยมีผลขาดทุนและสำรองเบี้ยปรับจากการยกเลิกการป้องกันความเสี่ยงจากอัตราแลกเปลี่ยนทางการเงินจากมูลค่าหนี้ที่ป้องกันความเสี่ยงจำนวน
132 ล้านเหรียญสหรัฐ เป็นผลมาจากบริษัทคู่สัญญาได้ยื่นคำขอชำระหนี้ต่อเจ้าพนักงานพิทักษ์ทรัพย์
ซึ่งเป็นผลให้ข้อสัญญาต้องยกเลิกโดยปริยาย

 ขาดทุนจากอัตราแลกเปลี่ยน

ในปี 2545 บริษัทฯ และบริษัทย่อยมีผลขาดทุนจากอัตราแลกเปลี่ยนจำนวน 71 ล้านบาท
ซึ่งเป็นผลมาจากค่าเงินบาทอ่อนค่าลงเมื่อเทียบกับค่าเงินเยนญี่ปุ่น

สำรองเผื่อด้อยค่าของสินทรัพย์

ในปี 2545 บริษัทฯ และบริษัทย่อย บันทึกสำรองเผื่อการด้อยค่าของสินทรัพย์จำนวน 1,350
ล้านบาท ซึ่งแบ่งเป็นการบันทึกสำรองของเงินทุนใน ACeS International Limited
และเงินลงทุนอื่นจำนวน 705 ล้านบาท
สำรองค่าเผื่อสินทรัพย์ของต้นทุนสถานีภาคพื้นดินเอเซียสจำนวน 336 ล้านบาท
และสำรองเงินจ่ายล่วงหน้าค่าบริการจำนวน 309 ล้านบาท

12.2.3 สภาพคล่อง

กระแสเงินสด

ในปี 2545 บริษัทฯ มีกระแสเงินสดจากการดำเนินงาน 1,673 ล้านบาท
มีกระแสเงินสดใช้ไปในกิจกรรมการลงทุน 318 ล้านบาท
และมีกระแสเงินสดใช้ไปในกิจกรรมจัดหาเงิน 2,022 ล้านบาท
เมื่อหักส่วนปรับปรุงจากการเปลี่ยนแปลงค่าเงินลงอีก 1 ล้านบาท ทำให้บริษัทฯ
มีกระแสเงินสดลดลงสุทธิสำหรับปี 666 ล้านบาท

อัตราส่วนสภาพคล่อง

ณ สิ้นปี 2545 บริษัทมีอัตราส่วนสภาพคล่อง 0.54 เท่า ลดลงจากปี 2544 ซึ่งเท่ากับ 0.72 เท่า
โดยมีสาเหตุมาจากการที่บริษัทย่อยสองแห่งได้นำเงินไปลงทุนซื้อหนี้สินระยะยาวของบริษัทคืนบางส่วน
บริษัทฯ มีความมั่นใจในสภาพคล่องของบริษัทฯ
ว่าจะสามารถชำระหนี้สินหมุนเวียนได้เนื่องจากบริษัทฯ มีกระแสเงินสดเข้ามาคงที่และต่อเนื่อง
อีกทั้งหนี้สินหมุนเวียนจำนวน 4,624 ล้านบาท ซึ่งคิดเป็นร้อยละ 67 ของหนี้สินหมุนเวียนทั้งหมด
เป็นหนี้สินระยะยาวที่กำหนดชำระภายใน 1 ปี บริษัทฯ
และบริษัทย่อยได้ยื่นคำร้องขอฟื้นฟูกิจการต่อศาลล้มละลายกลางเพื่อฟื้นฟูกิจการหากเป็นไปตามแผน
หนี้สินจะถูกลดลงเป็นจำนวนมาก

12.2.4 คุณภาพลูกหนี้การค้า

 ณ 31 ธันวาคม 2545 บริษัทมีลูกหนี้การค้าสุทธิจำนวน 940 ล้านบาท ประกอบด้วยลูกหนี้การค้าที่เป็นกิจการที่เกี่ยวข้องกันจำนวน 88 ล้านบาท หรือคิดเป็นร้อยละ 9 โดยลูกหนี้การค้าที่เป็นกิจการที่เกี่ยวข้องกันโดยส่วนใหญ่แล้วเป็นของบริษัท PT Mobilkom Telekomindo จำนวน 72 ล้านบาท และมีการตั้งค่าเผื่อหนี้สงสัยจะสูญครบเกือบเต็มจำนวน 

 นอกจากนี้ ในด้านของลูกหนี้การค้าอื่นจำนวน 943 ล้านบาท ส่วนมากจะเป็นหน่วยงานรัฐวิสาหกิจและมีอายุหนี้ไม่เกิน 3 เดือน บริษัทฯ จึงไม่มีปัญหาในการติดตามหนี้แต่อย่างใดและบริษัทฯ ยังมีการบันทึกบัญชี ปฎิบัติตามมาตรฐานการบัญชีเกี่ยวกับการตั้งสำรองหนี้สูญอย่างเคร่งครัด ซึ่งสามารถแสดงรายการอายุลูกหนี้ที่เกินกว่า 12 เดือน และเปรียบเทียบสัดส่วนต่อสินทรัพย์รวม (ตามงบการเงินรวม ณ วันที่ 31 ธันวาคม 2545) ได้ดังนี้

+--------------------------------+---+------+---+---+-----+-----------+
|                                | ก |      |   |   | อื่นๆ |           |
|                                | ิจ |      |   |   |     |           |
|                                | ก |      |   |   |     |           |
|                                | า |      |   |   |     |           |
|                                | ร |      |   |   |     |           |
|                                | ท |      |   |   |     |           |
|                                | ี่เ |      |   |   |     |           |
|                                | ก |      |   |   |     |           |
|                                | ี่ย |      |   |   |     |           |
|                                | ว |      |   |   |     |           |
|                                | ข |      |   |   |     |           |
|                                | ้อ |      |   |   |     |           |
|                                | ง |      |   |   |     |           |
|                                | ก |      |   |   |     |           |
|                                | ัน |      |   |   |     |           |
+--------------------------------+---+------+---+---+-----+-----------+
| ลูกหนี้ค้างชำระเกินกว่า 12 เดือน      |   | 8    |   |   | 22  | ล้านบาท    |
|                                |   | 3.53 |   |   | .14 |           |
+--------------------------------+---+------+---+---+-----+-----------+
| หัก : ค่าเผื่อหนี้สงสัยจะสูญ           |   | (82  |   |   | (9. | ล้านบาท    |
|                                |   | .77) |   |   | 15) |           |
+--------------------------------+---+------+---+---+-----+-----------+
| สุทธิ                            |   | 0.76 |   |   | 12  | ล้านบาท    |
|                                |   |      |   |   | .99 |           |
+--------------------------------+---+------+---+---+-----+-----------+
| % ต่อสินทรัพย์รวม                  |   | 0.00 |   |   | 0   |           |
|                                |   |      |   |   | .08 |           |
+--------------------------------+---+------+---+---+-----+-----------+

ในยอดลูกหนี้การค้าอื่นๆ ที่มีระยะเวลาค้างชำระตั้งแต่ 3 เดือนขึ้นไป
ได้รวมยอดค้างรับจากหน่วยงานรัฐซึ่งคิดเป็นสัดส่วนประมาณร้อยละ 7 ของลูกหนี้อื่นๆ
โดยสามารถสรุปได้ดังนี้

  -------------------------------------------- ------- ------------------
  ระยะเวลาค้างชำระ                                      

  3-6 เดือน                                     8       ล้านบาท

  6-12 เดือน                                    1       ล้านบาท

  นานกว่า 12 เดือน                               19      ล้านบาท

  รวม                                          28      ล้านบาท
  -------------------------------------------- ------- ------------------

ทั้งนี้บริษัทฯ
และบริษัทย่อยแห่งหนึ่งได้ยื่นคำร้องขอฟื้นฟูกิจการต่อศาลล้มละลายกลางเพื่อฟื้นฟูกิจการและศาลล้มละลายกลางได้มีคำสั่งให้ฟื้นฟูกิจการเมื่อวันที่
17 กันยายน 2545 ซึ่งขณะนี้กำลังอยู่ในขั้นตอนดำเนินการ

 12.2.5 การปรับโครงสร้างหนี้ของกลุ่มบริษัทจัสมิน ในปี 2543 และบริษัทฯ และบริษัทย่อยแห่งหนึ่งได้ขอฟื้นฟูกิจการต่อศาลล้มละลายกลางในปี 2545

สืบเนื่องมาจากสัญญาการปรับโครงสร้างหนี้ปี 2543 ในมูลหนี้ทั้งสิ้นประมาณ 303.58
ล้านเหรียญสหรัฐ หรือประมาณ 11,970.16 ล้านบาท (อัตราแลกเปลี่ยนและยอดหนี้ ณ วันที่ 30
มิถุนายน 2543) โดยตามแผนแล้วบริษัทฯ
และบริษัทย่อยแห่งหนึ่งได้ขยายระยะเวลาการจ่ายชำระคืนออกไปประมาณ 6.5 ปี สิ้นสุดวันที่ 31
ธันวาคม 2549 โดยชำระคืนทุกๆ ครึ่งปี และมีเงื่อนไขในสัญญาปรับโครงสร้างหนี้ดังกล่าว บริษัทฯ
และบริษัทย่อยแห่งหนึ่งจะนำสินทรัพย์ของบริษัทไปเป็นหลักประกันการชำระหนี้ให้กับเจ้าหนี้เพิ่มเติมและขายสินทรัพย์บางส่วนเพื่อชำระหนี้ด้วย
นอกจากนั้นตามสัญญายังกำหนดให้บริษัทฯ
และบริษัทย่อยแห่งหนึ่งต้องดำรงอัตราส่วนทางการเงินตามงบการเงินรวม
แต่เนื่องจากปัจจัยและสิ่งแวดล้อมเปลี่ยนแปลงไปเป็นอันมาก บริษัทฯ
และบริษัทย่อยแห่งหนึ่งไม่สามารถปฎิบัติตามเงื่อนไข ดังกล่าวได้ บริษัทฯ
และบริษัทย่อยแห่งหนึ่งได้ยื่นคำร้องต่อศาลล้มละลายกลางเพื่อขอฟื้นฟูกิจการ และเมื่อวันที่ 17
กันยายน 2545 ศาลได้มีคำสั่งให้บริษัทฯ และบริษัทย่อยฟื้นฟูกิจการโดยแต่งตั้งให้บริษัท แจ้งวัฒนะ
แพลนเนอร์ จำกัด และบริษัท ปากเกร็ด แพลนเนอร์ จำกัด เป็นผู้ทำแผน ซึ่งเมื่อวันที่ 27 มกราคม
2546 บริษัท แจ้งวัฒนะ แพลนเนอร์ จำกัด ในฐานะผู้ทำแผนของบริษัทฯ
ได้จัดทำแผนฟื้นฟูเสร็จเรียบร้อยและได้เสนอแผนฟื้นฟูต่อเจ้าหนี้ของบริษัทฯ และในวันที่ 6 มีนาคม
2546 เจ้าหนี้ของบริษัทฯ ได้มีมติรับแผนฟื้นฟูกิจการของบริษัทฯ แล้วด้วยคะแนนเสียงร้อยละ 59.76
ภายใต้หลักการการชำระหนี้ให้เจ้าหนี้ที่ว่าเจ้าหนี้ทุกรายต้องได้รับชำระหนี้สูงกว่ามูลค่าที่จะได้รับหากบริษัทฯ
ต้องล้มละลาย แผนฟื้นฟูฯ ของบริษัทฯ และข้อแก้ไขแผนฟื้นฟูฯ
ได้กำหนดเงื่อนไขและการปฏิบัติต่อเจ้าหนี้ของบริษัทฯ โดยสรุปไว้ดังนี้

การจัดกลุ่มเจ้าหนี้

จากหนี้ทั้งหมดประมาณ 11,800 ล้านบาท ถูกแบ่งออกเป็น 8 กลุ่ม โดยเป็นหนี้มีหลักประกัน 3 กลุ่ม
และเป็นหนี้ไม่มีหลักประกันอีก 5 กลุ่ม

การชำระหนี้

การชำระหนี้ให้เจ้าหนี้แต่ละโครงการจะแตกต่างกันไปตามกลุ่มเจ้าหนี้
โดยมีทั้งการโอนสินทรัพย์รองเพื่อชำระหนี้ การลดหนี้เงินต้นและดอกเบี้ยค้างจ่าย
การรับซื้อหนี้คืนแบบมีส่วนลด การแปลงหนี้เป็นทุน และการผ่อนชำระเป็นงวดๆ
ซึ่งการชำระหนี้ทั้งหมดจะแล้วเสร็จภายใน 10 ปี โดยตามแผนฟื้นฟูฯ ฉบับนี้จะทำให้หนี้ของบริษัทฯ
ลดลงจาก 11,800 ล้านบาท เหลือประมาณกว่า 3,200 ล้านบาท
เจ้าหนี้ทุกรายจะได้รับผลตอบแทนตามแผนฟื้นฟูฯ แตกต่างกันไปแล้วแต่ประเภทของเจ้าหนี้
อย่างไรก็ตามอัตราผลตอบแทนที่เจ้าหนี้ได้รับตามแผนฟื้นฟูฯ
จะมากกว่าอัตราผลตอบแทนในกรณีที่บริษัทฯ ต้องล้มละลาย

แหล่งเงินทุนสำหรับการชำระหนี้

แหล่งเงินทุนสำหรับการชำระหนี้ของบริษัทฯ จะมาจาก

- กระแสเงินสดจากการดำเนินงานประมาณกว่า 4,400 ล้านบาท ในช่วงเวลา 9 ปี

- การเพิ่มทุนเพื่อนำมาใช้ในโครงการชำระหนี้ 300 ล้านบาท

- การเพิ่มทุนเพื่อรองรับการแปลงหนี้เป็นทุนประมาณ 18 ล้านบาท

- การออกหุ้นบุริมสิทธิประมาณ 20 ล้านหุ้น (ถ้ามี)

 12.2.7 แนวโน้มในอนาคต 

ในอนาคตบริษัทฯ
จะเน้นการดำเนินธุรกิจการให้บริการแก่โครงการที่ให้บริการเกี่ยวกับการเรียนการสอนผ่านระบบอินเตอร์เนต
(E-Learning) โครงการให้บริการซอฟท์แวร์และระบบงานบนเครือข่ายคอมพิวเตอร์แบบพกพา
โครงการเกี่ยวกับอุปกรณ์โสตทัศนูปกรณ์ และระบบวีดีโอคอนเฟอเรนซ์ (Video Conference)
โดยเน้นหนักในกลุ่มลูกค้าในภาคการศึกษาและหน่วยงานราชการต่างๆ เป็นหลัก ทั้งนี้บริษัทฯ
คาดว่าจะสามารถนำกระแสเงินสดจากการดำเนินงานดังกล่าวไปใช้เป็นเงินทุนหมุนเวียนในการดำเนินธุรกิจของบริษัทฯ
บางส่วน และนำไปใช้เพื่อการชำระหนี้ตามแผนฟื้นฟูฯ ด้วย

สำหรับโครงการในระยะยาวของบริษัทฯ ได้แก่ โครงการ Internet Protocol Backbone
(“IP Backbone”) ซึ่งเป็นโครงการที่บริษัทฯ จะดำเนินการร่วมกับพันธมิตรทางธุรกิจ คือ บริษัท
TT&T ในการพัฒนาโครงการนี้ บริษัทฯ
จะดำเนินการติดตั้งระบบบริการสื่อสารด้วยเทคโนโลยีโครงข่าย IP Backbone การที่บริษัทฯ
เป็นพันธมิตรทางธุรกิจกับบริษัท TT&T จะทำให้บริษัทฯ มีต้นทุนในการดำเนินการติดตั้งโครงข่าย IP
Backbone ต่ำกว่าคู่แข่งรายอื่น เนื่องจากบริษัท
เพียงแต่ลงทุนในส่วนของการเชื่อมต่อโครงข่ายของบริษัท JSTC ซึ่งเป็นบริษัทย่อยของบริษัทฯ
กับโครงข่ายสายเคเบิ้ลใยแก้ว (Fiber Optic Cable Network) ของบริษัท TT&T เท่านั้น
นอกจากนี้บริษัทฯ
ยังอาจสามารถเสนอบริการส่งข้อมูลผ่านสายโทรศัพท์โดยผ่านสัญญาณระบบดิจิตอลความเร็วสูงที่เรียกว่า
Digital Subscriber Line (DSL) ให้แก่ลูกค้าที่ใช้บริการโทรศัพท์พื้นฐานจำนวน 1.5
ล้านเลขหมายของบริษัท TT&T ได้อีกด้วย ทั้งนี้ หากการดำเนินการตามโครงการ IP Backbone
เป็นไปตามแผนที่คาดการณ์ไว้ บริษัทฯ ก็จะสามารถให้บริการสื่อสารด้วยเทคโนโลยี Internet
Protocol ไปยังต่างประเทศ โดยผ่านระบบเครือข่ายของบริษัท JSTC
ในภาคใต้ของประเทศไทยไปยังประเทศมาเลเซียได้
อีกทั้งยังอาจสามารถใช้ได้กับประเทศเพื่อนบ้านข้างเคียงได้อีกด้วย นอกจากนั้นบริษัทฯ
ยังมีแผนที่จะสร้างโครงข่ายสายส่งไมโครเวฟ (Microwave Transmission Links) 3 จุด
จุดละ 155 Mbps ในเขตปริมณฑลกรุงเทพ (Greater Bangkok Area)
เพื่อเชื่อมต่อสัญญาณเข้ามายังสำนักงานใหญ่ของบริษัทฯ ในเขตกรุงเทพมหานคร ดังนั้น โครงการ
IP Backbone นอกจากจะช่วยสร้างรายได้ให้กับบริษัทฯ ในอนาคตแล้ว บริษัทย่อยของบริษัทฯ
ก็จะได้รับประโยชน์ด้วยเช่นกัน เนื่องจากบริษัทที่เกี่ยวข้องของบริษัทฯ
สามารถให้บริการอินเตอร์เนตเชิงพาณิชย์ (Internet Service Provider : ISP)
ที่การสื่อสัญญาณมีความรวดเร็วและเชื่อถือได้แก่ประชาชนและองค์กรทั่วไปในราคาที่สามารถแข่งขันได้
และอาจสามารถให้บริการสื่อสารในราคาที่ต่ำกว่าคู่แข่งได้
รวมทั้งยังสามารถเริ่มให้บริการธุรกิจอื่นๆ ที่เกี่ยวข้องกับ IP-Based ได้อีกด้วย